Rim papasi tarixda birinchi marta Iroqqa kelib, oyatulloh Ali as-Sistaniydan mahalliy nasroniylarni himoya qilishni so‘radi

Rim papasi tarixda birinchi marta Iroqqa tashrif buyurdi, deb yozadi Meduza. Papa Fransisk ushbu mamlakatga mahalliy nasroniylar uchun himoyaga erishishga urinish uchun keldi.

6-mart kuni pontifik Iroq shialari diniy yetakchisi, mamlakatdagi eng yirik diniy hamjamiyatga rahbarlik qiluvchi oyatulloh Ali as-Sistaniy bilan uchrashdi. Oyatulloh papa Fransiskka mamlakatdagi nasroniylarni himoya qilishda davom etishga va’da berdi. “Diniy hukumat mamlakatdagi nasroniylar hamjamiyati uchun teng huquqlilikka erishadi”, — dedi oyatulloh.
“Nasroniylar xuddi barcha iroqliklar kabi — xavfsizlikda, barcha konstitutsiyaviy huquqlar bilan yashashi kerak”, — deyiladi oyatulloh devoni tarqatgan xabarda.
Fuqarolar urushi va IShID jangarilari tomonidan zo‘ravonlik oqibatida so‘nggi 20 yil ichida Iroqda nasroniylar soni qariyb 1,5 milliondan 250 ming nafargacha tushib ketgan.